Cvm sectandi hospitalitatem auctoritatem habeam9 a Domino Iesu Christo, dicturo in futuro, Hospes fui  collegistis me,  ex patribus exemplum in veteri Testamento, quia per hanc placuerunt quidam, Angelis hospitio receptis,  oculata fide, hac de causa loca religiosa creuisse videamus: erubescendum nobis est, quod hanc minus honeste obseruamus,  occasione qua creuerunt, modo decrescunt. Statuimus ergo vt religiosæ personæ sæculares  pauperes singulis suis modis secundum facultatem locorum benigne recipiantur,  exhibeantur honeste. Huic autem officio in locis maioribus fidelis  sedulus frater similiter assumetur: quod si superuenientibus hospitibus ob locorum paupertatem commode non potuerint necessaria impendi, eis saltem hospitium,  vultus hilaris non negentur, quia hilarem datorem diligit Deus. Prioribus autem  obedientiariis monachos Cluniacenses non recipiētibus, hanc pœnam decreuimus infligendam pro clausa porta: Prior, si præsens fuerit, depositionem sine misericordia mereatur; si autem absens fuerit, ille deponatur, qui vices agit Prioris, pro non exhibitione necessariorum ad consilium Camerarij, qui nouit facultatem loci, puniatur, si duxerit eum puniendum.